Montgomeris
Montgomeris (angl. Montgomery) – miestas JAV, Alabamos valstijos sostinė. Įsikūręs prie Alabamos upės, valstijos centrinėje dalyje. 205 764 gyventojų (2010 m.). Miestas įkurtas 1819 m. ir buvo pirmąja JAV Konfederacijos sostine. Mašinų gamybos, maisto, medvilnės pramonė. Montgomerio mieste yra Deksterio baptistų bažnyčia (angl. Dexter Avenue Church), kurios pastoriumi buvo Martinas Liuteris Kingas.